poniedziałek, 12 września 2016
Ślonzok na Jasnyj Gorze
Jeszczech Wom ło tym niy łosprawioł, ale w zeszły szwortek po drodze do dom, wpod żech na kwila na Jasno Gora.
Tu pewnie nikerym trza wyjaśnić, że choć Czynstochowa terozki momy w województwie śląskim, to tak richtik Gorny Ślonsk zaczyno się bardzij na połedniu. Taki nom sam bajzel narobiyli i trza s tym żyć.
Czynstochowa mo jednak ze Ślonskym wiela wspólnego. Choby skuli tego, że nasz Książe Łopolski Władysław klosztor sam fondnoł, Paulinow sprowadzioł, no i piykny łobroz Świyntyj Paniynki, kajsik na jakijś wojnie na wschodzie ukradziony, im podarowoł.
Mogecie ło tym przeczytać na jednyj z bram, jak sie rajn włazi.
No i tak mi sie terozki przydarzyło, że na Królowyj Polski, żech we Czynstochowie niy boł. Na piytnostego siyrpnia, tyż żech niy boł. Na Matki Boskij Czynstochowskij tyż żech sam niy trefioł.
A prawie bez cufal znoloz żech sie na Jasnyj Gorze w zeszły szwortek. Wiycie czamu?
No bo to prawie Świynto Paniynka miała gyburstag, a u nos na Ślonsku sie łobchodzi urodziny, a niy imiyniny, jak we Polsce.
No toż na tyn gyburstag trocha żech sie tam poklynczoł i porzykoł za nos wszyjskich, coby nom PonBóczek pszajoł.
Łostońcie z Bogiym!
Subskrybuj: Komentarze do posta (Atom)
Etykiety
zdjęcia (1137) wiara (586) podróże (454) polityka (360) Pismo Św. (307) rodzina (278) Śląsk (239) po ślonsku (225) humor (210) historia (197) Kościół (159) praca (145) człowiek (144) zabytki (143) Halemba (141) sprawy społeczne (128) muzyka (94) gospodarka (86) Ruda Śląska (84) książka (83) Grupa Poniedziałek (72) ogród (72) Jan Paweł II (69) filozofia (69) sport (57) dziennikarstwo (46) biurokracja (42) miłosierdzie (42) film (36) święci (36) środowisko (33) muzeum (32) varia (27) Papież Franciszek (22) św. Jacek (19) Szafarz (18) teatr (16)
pol_Latn szl_Latn pol_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn epo_Latn pol_Latn szl_Latn